Circulaţia tramvaielor este blocată în zona Piaţa Sfânta Vineri din centrul Capitalei, cozile formată fiind pe sute de metri, au declarat, pentru agenţia de presă MEDIAFAX, oficiali din Brigada Rutieră a Capitalei.

Tramvaiele rămase blocate sunt de pe liniile 21, 14, 5, 40, circulaţia fiind blocată de aproximativ 40 de minute din cauza unui autoturism parcat cu una dintre roţi pe linia de tramvai. Proprietarul maşinii nu a fost găsit încă.

Au fost trimişi la faţa locului agenţi de la Poliţia Rutieră, dar şi poliţişti de la Secţia 10 şi s-a luat legătură cu Primăria Capitalei pentru ca în zonă să fie adusă o platforma care să ridice autoturismul.

Poliţiştii de la Rutieră au deschis în cauză dosar penal.